**Тэма:** Правапіс**у** і **ў**

**Мэта:** плануецца, што ў выніку дзейнасці на ўроку вучні **будуць**

**ведаць** правілы правапісу ***у*** і ***ў;***

**умець** адрозніваць складовыя і нескладовыя гукі;

**удасканальваць** навыкі вымаўлення і засваення правапісу ***у*** і ***ў*** у спрадвечна беларускіх і запазычаных словах;

**прымяняць** атрыманыя веды ў пісьмовым маўленні.

**Задачы асобаснага развіцця:**

1. Садзейнічаць развіццю ў вучняў уменняў параўноўваць, аналізаваць,

выказваць уласныя меркаванні, абагульняць, рабіць вывады.

1. Стварыць умовы для выхавання павагі да сваёй малой радзімы.

**Тып урока**: вывучэнне і першаснае замацаванне новага матэрыялу.

**Абсталяванне:** падручнікі, сшыткі, табліцы, карткі-заданні, сігнальныя карткі, мультымедыйная ўстаноўка.

**Эпіграф:** Казкай дзіўнаю Палесся

Горад мой, навек слыві.

І садоў вясенніх песняй

Нашы мары блаславі.

*Ніна Аксёнчык. Верш “Казка Палесся”*

**Ход урока**

1. **Арганізацыйны этап.***(Слайд1)*
   1. **Слова настаўніка.**

Я бачу парадак на рабочых месцах, а па вашых вачах магу зрабіць вывад: вы ўсе падрыхтаваліся, рады нашай сустрэчы, і настрой у вас добры. Шчыра ўсміхніцеся адзін аднаму, лагоднаму сонейку… Няхай ад усмешкі зробіцца цяплей на душы, хай яна дапаможа лёгка і радасна працаваць сёння на ўроку.

*(Гучыць музыка, пачынаецца паказ слайдаў пра Мазыр).*

* 1. **Вучні выразна на памяць чытаюць верш Ніны Аксёнчык “Казка**

**Палесся”.(Слайд 2)**

**Першы вучань.**Зараніца ўсмешкай ружы

Грэе берага крыло.

І здаецца, проста ў душу *(Слайд 3)*

Льецца Прыпяці святло.

Калі й ты з душою зорнай

І прастораў любіш шыр,

Прыязджай у край азёрны – *(Слайд 4)*

Закахаешся ў Мазыр.

**Другі вучань.** Не сталічныя раскошы, *(Слайд 5)*

Не палацаў пышных від –

Тваё сэрца заварожыць *(Слайд 6)*

Наш палескі краявід.

Нібы духі з добрай казкі – *(Слайд 7)*

У ярах туман, імжа.

І бярозкі з божай ласкі – *(Слайд 8)*

Як палеская душа.

**Трэці вучань.** А завулкі, касагоры – *(Слайд 9)*

У кіпенні вішань, груш.

Як нябесныя саборы,

Ззянне бэзу, мальваў, руж.

Недарэмна родны горад *(Слайд 10)*

Салаўі так берагуць –

Бо з вяршыні нашых горак

Можна зорку закрануць.

* 1. **Гутарка з вучнямі.**
* Як вы лічыце, чаму ўрок пачаўся з прагляду слайдаў, на якіх

адлюстравана прыгажосць нашай зямлі, у суправаджэнні не менш цудоўнага верша Ніны Аксёнчык “Казка Палесся”? (*Адказы вучняў.*)

Усе мы, хто жыве на беларускай зямлі, шчаслівыя людзі. Шчаслівыя таму, што можам любавацца сінімі азёрамі, зялёнымі лясамі, шчодрымі на ўраджай жытнёвымі палямі, дыхаць духмяным водарам палёў, дрэў і кветак.

Чым далей адыходзіць маленства, тым даражэйшым робіцца той край, дзе ты нарадзіўся, дзе некалі ўпершыню пачуў птушыныя песні, убачыў кветкі, дзе вымавіў першыя словы і самастойна зрабіў першы крок, дзе першы раз засмяяўся ад радасці ці заплакаў ад крыўды. Такім краем для большасці з вас з’яўляецца горад Мазыр.

* А якія асацыяцыі ўзнікаюць у вас, калі мы гаворым Мазыр?

(*Адказы* *вучняў. Малая радзіма, маленства, прыгажосць, маці, бацька.*)

1. **Падрыхтоўка вучняў да работы на асноўным этапе.**
   1. **Зварот да эпіграфа.**

Вучань выразна чытае эпіграф.

Пытанні класу:

* Растлумачце сэнс выказвання паэтэсы. *(Адказы вучняў.)*
* Знайдзіце ў эпіграфе словы на правіла, з якім вы знаёміліся на

мінулым уроку. Растлумачце іх правапіс. *(Адказы вучняў. Палесся, вясенніх.)*

* Чым адрозніваецца падаўжэнне зычных ад падваення? *(Адказы*

*вучняў. Зычныя падаўжаюцца ў становішчы паміж галоснымі. Падваенне зычных адбываецца на стыку марфем.)*

* 1. **Слова настаўніка.**

Цяжка заставацца раўнадушным, калі вакол такая прыгажосць. Вось і вырашылі вучні старэйшых класаў нашай школы напісаць паведамленне пра Мазыр і даслаць яго ў часопіс. Але атрымалася так, што калі яны набіралі тэкст, на клавіятуры камп’ютара не працавала адна кнопка, таму сустракаюцца памылкі. А знайсці і выправіць іх патрэбна нам разам з вамі. Звярніце, калі ласка, сваю ўвагу на тэкст. Ён знаходзіцца ў вас на парце.

* 1. **Работа з тэкстам.**

На **у**сходняй мяжы вялікай Палескай нізіны **у**звышаецца Мазырская града - высокія **у**згоркі, якія мясцовыя жыхары называюць гарамі. Месца - зусім не характэрнае для Беларусі і тым больш для Палесся. Такога не бывае **у** горных краінах, каб у падножжа працякала шырокая і спакойная рака, якой тут з’я**у**ляецца Прыпяць.

І горад, які вырас на гэтых гарах, – незвычайны. Яго лічаць адным з найпрыгажэйшых у Беларусі. Мазыр унікальны сваімі “розна**у**зро**у**невымі” вулачкамі. Калісьці ён бы**у** абласным цэнтрам, цяпер – раённы. Любы прыезджы, упершыню трапі**у**шы сюды, усклікае: “Я і не веда**у**, што ёсць такі горад!”

**Заданні:**

1. Выразна прачытайце тэкст.
2. Вызначце стыль і тып маўлення.
3. Назавіце тэму і асноўную думку тэксту.
4. Вы можаце сказаць, на якое правіла зроблена памылка?

**Гімнастыка для вачэй** “Столь-сцяна-акно-падлога”

* 1. **Мэтавызначэнне.**

Тэма, над якой мы будзем сёння працаваць “Правапіс у і ў”. Разгарніце сшыткі, запішыце дату і тэму ўрока.

*(Вучні запісваюць.)*

* Падыміце рукі тыя, хто ўпэўнены, што ведае гэтае правіла? (*Вучні*

*падымаюць рукі.)* Давайце праверым.

* 1. **Актуалізацыя ведаў вучняў. (Прыём “Мазгавы штурм”)**

– Што вы ведаеце пра гук [у]?

(*Галосны гук [у] утварае склад і называецца складовым.)*

* Што вы ведаеце пра гук [ў]?

(*Зычны гук [ў] складу не ўтварае іназываецца нескладовым.)*

* Што вы ведаеце пра правапіс ў?

*(Адказы вучняў.)*

* 1. **Самавызначэнне вучнямі мэты ўрока.***(Слайд 11)*

1. **Этап засваення новых ведаў.**
   1. **Праца з матэрыялам падручніка, складанне апорнай табліцы.**

**(Прыём “Мой план”).**

Разгарніце падручнікі на старонцы 40-41. Самастойна пазнаёмцеся з правіламі і зрабіце вывады пра правапіс у складовага і ў нескладовага. (*Вучні знаёмяцца з правілам, робяць вывады. Настаўнік складае апорную схему на дошцы і звяртае ўвагу на табліцы, якія знаходзяцца на парце ў кожнага вучня.)*

**ПРАВАПІС ЛІТАР *У* І *Ў***

|  |  |  |  |
| --- | --- | --- | --- |
| **Пішацца**  ***у*** | **Прыклады** | **Пішацца**  ***ў*** | **Прыклады** |
| 1. Пасля   зычных |  | 1. Пасля галосных   у пачатку, у сярэдзіне і ў канцы слоў |  |
| 1. Пасля   знакаў прыпынку |  | 1. Пасля злучка |  |
| 1. У пачатку   і ў сярэдзіне запазычаных слоў, калі на ***у***падае націск |  | 1. Пасля двукосся |  |
| 1. У канцы   запазычаных слоў |  |  |  |
| 1. У канцы   запазычаных слоў, якія заканчваюцца на ***-ум, -ус*** |  |  |  |
| 1. У пачатку   ўласных імён |  |  |  |

1. **Этап першапачатковай праверкі разумеення вывучанага.**
   1. **Работа з тэкстам.** (Групавая работа)

Практыкаванне 76, старонка 41.

Заданне першай групе:

* Прачытайце тэкст.
* Дакажыце, што гэта тэкст. *(Сказы звязаны паміж сабой па сэнсу і*

*граматычна; тэкст падзелены на лагічна завершаныя часткі – абзацы; ёсць пачатак, асноўная частка і заканчэнне; можна вызначыць тэму – сустрэча з птушкай і асноўную думку – нельга перашкаджаць лясной санітарцы; можна падабраць загаловак – лясная санітарка.)*

* Вызначце стыль і тып тэксту. *(Стыль – мастацкі, тып апавяданне.)*

Заданне другой групе:

* Выпішыце ў табліцу “Правапіс у і ў” з тэксту словы, у якіх трэба

ўставіць прапушчаную літару *у* складовае.

Заданне трэцяй групе:

* Выпішыце ў табліцу “Правапіс у і ў” з тэксту словы, у якіх трэба

ўставіць прапушчаную літару *ў* нескладовае.

*(Вучні выконваюць заданне. Праверка работ.)*

**Вывад.** У спрадвечна беларускіх словах у складовае пішацца пасля зычных і пасля знакаў прыпынку. Ў нескладовае пішацца пасля галосных, пасля злучка і двукосся.

**ПРАВАПІС ЛІТАР *У* І *Ў***

|  |  |  |  |
| --- | --- | --- | --- |
| **Пішацца**  ***у*** | **Прыклады** | **Пішацца**  ***ў*** | **Прыклады** |
| 1. пасля   зычных | *студзеньскі, блукалі, шэранькую, птушачку, сустрэць, пішчуху, ступілі, птушка, суседняе* | 1. пасля   галосных  у пачатку, у сярэдзіне і ў канцы слоў. | *мапраўды,доўга, блукалі ў бялюткім, маўклівым, дамоў, я ўбачыў* |
| 1. пасля   знакаў прыпынку | *у полі, у лесе – усюды снег.*  *Прызнаюся: упершыню мне пашанцавала.* | 1. пасля злучка | *святочна-ўрачысты* |
| 1. у пачатку   і ў сярэдзіне запазычаных слоў, калі на ***у*** падае націск |  | 1. пасля   двукосся |  |
| 1. у канцы   запазычаных слоў |  |  |  |
| 1. у канцы   запазычаных слоў, якія заканчваюцца на ***-ум, -ус*** |  |  |  |
| 1. у пачатку   ўласных імён |  |  |  |

**Хвілінка-адпачынка.** Ці ведаеце вы што-небудзь пра пішчуху? *(Слайд 13)*

*(Пішчуха – гэта птушка-дрэвалаз. Зімой у парку або ў лесе можна сустрэць карычневую птушачку( меншую за вераб’я). Яна нетаропка поўзае па ствале дрэва знізу ўверх, потым пералятае на другое дрэва і зноў паўтарае свой шлях. Гэта – пішчуха. Яна ў любую пару года корміцца лічынкамі і яйцамі насякомых, якія схаваліся ў кары. Тонкая скрыўленая дзюба-пінцэт пішчухі пралазіць нават у самую вузкую шчылінку ў кары. Вострыя кіпцікі і цвёрды хвост, як у дзятла робяць з пішчухі выдатнага дрэвалаза.)*

* Якія птушкі жывуць у нашым мазырскім краі?

*(Адказы вучняў.)*

1. **Этап замацавання новых ведаў.**
   1. **Арфаграфічная хвілінка “Папацей, грамацей!”(Слайд 14)**

* Ці ёсць у нас страусы?

*(Адказы вучняў.)*

* Як пішацца гэтае слова? Чаму?

(*Адказы вучняў. Страус, таму што заканчваецца на* ***–ус****.*)

* Запішыце гэтае слова як прыклад у табліцу.
* Звярніце ўвагу на слайд. Вам неабходна выбраць правільны

варыянт напісання слова і запісаць яго ў сшытак.

Ва *ўніверсітэце* ці ва універсітэце.

Клоун ці *клоўн*.

*Да урны* ці да ўрны.

Фраў ці *фрау*.

*Кансіліум* ці кансіліўм.

*(Праверка работ. Вучні тлумачаць правапіс.)*

**Вывад:** ў нескладовае пішацца ў запазычаных словах пасля галоснай;

не пішацца ў нескладовае ў запазычаных словах, калі яны заканчваюцца на -***ум, -ус*** , у канцы запазычаных слоў і калі на *у* падае націск.

**Фізкультхвілінка.** *(Слайд15)*

* Цяпер на вуліцы зіма, а давайце ўявім, што мы – вясна. Сваім

дыханнем мы будзем размалёўваць наваколле нашага горада. Спачатку размалюем лісцікі і траву ў зялёны колер. Дрэў у нашым горадзе шмат, таму дзьмём працягла. Цяпер размалюем траву (перарывістае дыханне). Дзьмём працягла, і на небе з’яўляецца сонейка. Набіраем паветра, і ўсё навокал ажывае, зацвітаюць першыя кветачкі. Адчуем іх пах. Выдыхаем і працягваем працу з радасным настроем.

* 1. **Праверка апераджальнага задання.**

Настаўнік паведамляе пра тое, што паводле энцыклапедыі “Беларуская мова”(1994), літара ў (нескладовае) была прапанавана ў 1870 годзе рускім філолагам Пятром Бяссонавым, які з’яўляўся старшынёй Віленскай археаграфічнай камісіі, быў выдаўцом твораў народнай творчасці, напрыклад, зборніка “Беларускія песні”. Доўгі час па тэхнічных прычынах пісалася як літара *у.* Больш паслядоўна ў беларускім пісьме выкарыстоўваецца з 1890-х гадоў. Гук [*ў]* уласцівы не толькі для ўкраінскай і беларускай моў (хаця ў першай адпаведнай літары няма), але і шматлікім рускім гаворкам, у прыватнасці паўднёвым і паўночным.

**Паведамленне вучня.***(Слайд 16) 7 верасня 2003 года ў геаграфічным*

*Цэнтры Еўропы – горадзе Полацку – быў устаноўлены помнік літары ў (“ў нескладовае”, “ў кароткае”). Ён зроблены ў выглядзе стэлы , на яе гранях размешчаны рэльефныя выявы літары. Помнік можа служыць сонечным гадзіннікам. Пры яго адкрыцці, што адбывалася падчас светкавання Дня пісьменства, гаварылася пра ўнікальнасць літары ў, сцвярджалася, што такой літары няма ў алфавітах свету, распавядалася пра непаўторную меладычнасць і мяккасцьгуку, пазначанага ёй.*

Настаўнік звяртае ўвагу вучняў, што помнікі Ў ёсць яшчэ і ў некаторых рускіх гарадах.*(Слайд 17)*

1. **Этап прымянення новых ведаў.**
   1. **Праца з сігнальнымі карткамі.**

Настаўнік называе словы, а вучні з дапамогай сігнальных картак даюць адказ: калі пішацца Ў – паказваеце сігнальныя карткі чырвонага колеру, У – сігнальныя карткі зялёнага колеру.

Словы: радыус, паўза, салаўі, на Украіне, фаўна, здароўе, акварыум, за

ўніверсамам, жанчына-ўрач, міленіум, шоу, у зборнік “Васількі” ўвайшлі вершы.

*(Міленіум – новае тысячагоддзе, фауна – жывёльны свет.)*

* 1. **Індывідуальныя заданні.**

*Прыём “Юныя паэты”*

Чатыры вучні складаюць верш пра наш родны край. Дапамогай стануць апошнія словы кожнага радка.

……………………………………………куточак

……………………………………………ты

……………………………………………ручаёчак

…………………………………………лясы.

……………………………………………рэчкі

………………………………………….. рай

……………………………………………славечка

……………………………………………край.

**Прыём *“Карэктары”.***

Чатыры вучні выпісваюць з тэксту пра Мазыр словы, выпраўляючы

памылкі. Два вучні – з першага абзаца, два вучні – з другога абзаца.

* 1. **Работа ў групах.** (*Слайд 19)*

1-ая група – *“Перакладчыкі”.*

* Перакладзіце словы на беларускую мову.

Травка – *траўка.*

Жёлтый – *жоўты.*

Толстый – *тоўсты*.

2-ая група – *“Моваведы”.*

* Запішыце сказы, устаўляючы прапушчаныя літары.

*(Каменціраванае пісьмо.)*

Паклон табе, мой сла..ны Мазыр!

Прасла..ляюць мой край майстры-..мельцы.

**Вывад.** ў нескладовае з’яўляецца на месцы гукаў [у], [в], [л] і пішацца ў пачатку слова (калі гэтае слова не пачынае сказ і перад ім няма знакаў прыпынку), у сярэдзіне і ў канцы слова.

1. **Этап кантролю ведаў.**
   1. Праверка выканання індывідуальных заданняў вучняў.
   2. Выстаўленне і каменціраванне адзнак.
2. **Выстаўленне і каменціраванне адзнак.**
3. **Этап падвядзення вынікаў урока.**

* Што вы даведаліся пра правапіс *у* нескладовага і *ў* складовага?

1. **Этап інфармацыі аб дамашнім заданні.** *(Слайд 20)*

*§*12, пр.78, запоўніць табліцу.

1. **Рэфлексія.**
   1. **Прыём “Трохкутнік”.**

* Хто з вас аказаўся на вяршыні ведаў па тэме? (*Вучні падымаюць*

*рукі,настаўнік запісвае колькасць у піраміду.)*

* У каго засталіся пытанні па тэме? (*Вучні падымаюць рукі,*

*Настаўнікзапісвае колькасць у піраміду.)*

* Каму яшчэ трэба папрацаваць ? (*Вучні падымаюць рукі, настаўнік*

*запісвае колькасць у піраміду.)*

* 1. **Заключнае слова настаўніка.** *(Слайд 21)*

Калі Мазыр ўбачыш хоць раз у жыцці – не забудзеш. Калі з чыстых

Яго крыніц вып’еш глыток вады – прыбавіцца сіл і радасці. Калі пройдзеш па гэтай зямлі – палюбіш яе. Наш слаўны горад называюць беларускай Швейцарыяй, таму што ён знаходзіцца на гары, на вяршыні…І таму, каліт ы нарадзіўся на гэтай зямлі, то дзе б не апынуўся, ты вымушаны заўсёды быць на вяшыні. На вяршыні працы, на вяршыні поспеху, на вяршыні чалавечнасці!